Enginn starfsmaður hefur smitast eða þurft að fara í einangrun vegna starfa sinna í sóttvarnahúsi. Helmingur þeirra sem þar dvelst er einkennalaus. Forstöðumaðurinn reiknar með að fleiri þurfi að fara í einangrun næstu daga.
Í dag eru um 200 manns á sóttvarnarhótelum, þetta fólk er óbólusett og byrjar fimm daga sóttkví áður en það getur lagt í ferðalag um landið. Rauði Krossinn er með fjögur sóttvarnarhótel á leigu en tvö þeirra eru í notkun.
Það er nú svolítið merkilegt að við höfum verið með á þeim hótelum mörg þúsund manns frá því að þau opnuðu 1. apríl. En ætli það séu ekki um 10 manns sem hafa greinst jákvæðir í seinni skimun á þeim hótelum. Fólk sem hefur þá verið í sóttkvínni í fimm daga. Við erum að greina fleiri jákvæða sem eru bólusettir heldur en þeim sem hafa ekki verið það í okkar úrræðum.
Nokkur herbergi losna á sóttvarnarhúsum í dag en Gylfi reiknar með meiri fjölda næsta daga.
Fjölmargir hafa komið í sóttvarnarhúsin en ennþá hefur enginn smitast.
Ég hef ekki smitast og enginn starfsmaður hjá okkur hefur smitast. Enginn starfsmaður hefur þurft að fara í sóttkví vegna starfa sinna í húsunum. Enginn þeirra sem komið hafa til okkar hvort sem það eru hótelstarfsmenn eða öryggisverðir eða hvað það er hefur smitast í húsunum. Þannig að við erum að gera eitthvað rétt sem betur fer.